Den+industrielle+revolusjon+i+Storbritannia

=Hvorfor fikk den industrielle revolusjonen sitt gjennombrudd i Storbritannia?=


 * Betegnelsen på industrialisering er det å gå over fra manuelt arbeid til automatisert, maskinelt arbeid. Dette blir gjort for å forbedre arbeidsmiljøet, men først og fremst for å gjør det mer effektivt. Den første industrielle revolusjon strekker seg over en periode på ca hundre år, fra 1750 til 1870 og er først og fremst knyttet til Storbritannia. Industrialiseringen endret både arbeidslivet og familielivet, men også miljøet og forholdet mellom samfunnsklassene. Folketallet økte på 1700-og 1800tallet og det skapte behov for større matproduksjon. Den industrielle revolusjonen begynte da nye spinne-og vevemaskinene ble tatt i bruk for å dekke etterspørselen etter billige klær til den raskt voksende folkemengden. Den industrielle revolusjonen startet i Storbritannia. Landet hadde gode forutsetninger for arbeidskraft, råvarer, marked og transport. Senere spredde revolusjonen seg til Tyskland, USA og Skandinavia. Problemstillingen min for denne oppgaven er å finne grunnen til hvorfor den industrielle revolusjonen startet, men viktigst; hvorfor den spredde seg til Storbriannia først.**

Årene fra 1815 til 1914 var først og fremst glanstida i Europa. Europa dominerte verden ved å legge under seg store deler av kloden. I siste del av 1800-tallet erobret europeiske makter det meste av det afrikanske kontinentet og store deler av Asia. Dessuten var verden i ferd med å bli ett marked, med Europa som sentrum. Bakrunnen for at Europa ble så dominerende, var militær styrke, en eksplosiv befolkningsvekst og en teknisk-vitenskapelig revolusjon. Europeisk teknologi og tenkemåte kom til å prege hele verden. De fremste symbolene var maskiner – lokomotivene, gassverkene og de elektriske dynamoene. Tradisjonelt har den industrielle revolusjonen blitt fremstilt som en periode der det ble gjort viktige teknologiske oppfinnelser som førte til en rask omlegging av arbeidsmetoder. Britisk tekstilindustri, spesielt bomull, har blitt trukket frem som en ”trigger industry”, det vil si den industrien som satte i gang omleggingen av andre industrier og dermed hele den industrielle revolusjonen.

Årsakene til at den industrielle revolusjon oppstod er mange. En kan si at jordbruksrevolusjonen begynte før den industrielle, og dermed la forholdene til rette. Er dette sant? Endringene i jordbruket hadde i alle fall mye å si. Det ble til et mer avansert jordbuk med blant annet nye typer ploger og småmaskiner, dyrking av nye grønnsaker som poteter og turnips og økt kunnskap, som bidro sterkt til økt produktivitet og vekst. Dette gjorde mange av bøndene, husmennene og landarbeiderne overflødige, og mange av de ble tvingt til industriområdene for å ta seg arbeid på fabrikkene.

I begynnelsen av revolusjonen, var det vanlig at arbeiderne produserte varer hjemmefra for en arbeidsgiver som solgte dem videre. James Hargreaves’ spinnemaskin Spinning Jenny, patentert i 1770, passet godt inn i dette systemet. Men Richard Arkwright sin spinnemaskin var drevet av vannkraft, og derfor var det mer lønnsomt å samle arbeiderne i en fabrikk. Den første fabrikken med denne teknologien ble startet i 1771 med hele 600 arbeidere. James Watts dampmaskin revolusjonerte gruvedriften og tekstilindustri og førte til bygging av jernbanen.

Man kan si at arbeidsmetoder kom først, og så teknologi. Arbeidsoppgavene ble spesialiserte, og arbeiderne ble mer kontrollert og disiblinert. Dette var best hvis de var samlet i ett lokale. Det var altså ikke lønnsomt i seg selv å samle arbeiderne, men det gjorde en større sjanse for utvikling Derfor ble ny teknologi startet.

En annen viktig årsak til at den industrielle revolusjonen startet er at folketallet hadde økt kraftig, og økningen bare forsatte. Grunnen til det var at gjennomsnittsalderen hadde blitt høyere som følge av mer mat, bedre hygiene og færre pester og epidemier. Derfor ble tilgangen på arbeidskraft mye større enn tidligere. På den tiden ble også transportsystemene kraftig forbedret. Kanaler og jernbaner gjorde at det ble tilgang til større markedsområder. På denne tiden hadde Storbritannia god tilgang på råvarer.

Kapital var noe veldig relevant. Begrepet kapital blir brukt om noe som investeres i produksjon av varer eller tjenester. Noen måtte jo investerie i de nye fabrikkene. Her var det Storbritannia som viste seg frem. Det var Storbritannia som var kreative når det gjaldt investering, blant annet leie av lokaler, betaling i avdrag og et bruktmarked for maskiner. Det var som regel handelsmenn og jordeiere som pleidde å investere. Banker og finanssystem for overføring av kapital mellom næringssektorer hadde også blitt utviklet. Under den industrielle revolusjon ble det åpnet veldig mange banker.

//Nå har jeg skrevet litt om hvorfor den industrielle revolusjonen startet i det hele tatt. Nå skal jeg gå nærmere innpå hvorfor revolusjonen startet i akkurat Storbritannia, som jeg vil si er et godt spørsmål. For nemlig gjennom erobring av andre verdensdeler, spesielt USA, hadde de europeiske stormaktene skaffet seg kapital. Dette gjaldt altså flere europeiske land og ikke bare Storbritannia. Så hvordan fikk landet så stort forsprang?//

Det var avgjørende at endringene i Storbritannia skjedde innenfor bomullsindustrien. På 1300-tallet hadde italienerne begynt å spinne silke med maskiner, men problemet var at silke er dyrt og det var ikke så mange kunder. Ull og bomull var derimot en av de viktigste varene i Europa. Det viste seg at det var vanskelig å spinne ull med maskiner, derfor konsentrerte oppfinnerne seg om bomullen. Bomull er en plante som vokser raskt og amerikanske Eli Whitey sin oppfinnelse av en cotton gin økte produktivteten til den amerikanske bomullsdyrkingen. Denne tilførselen av rå bomull skøyt fart i britisk industri. Det skjedde stadig at oppfinnelser ble oppfunnet i Frankrike mens lagt i Storbritannia. Engelskmennene visste hvordan de skulle produsere, og ikke bare for de rike, men for alle sammen.

Utviklingen for vitenskapelig tenkning var også veldig stor i Storbritannia. Eksempler på dette er Francis Bacon og Isaac Newton. På den tiden var naturvitenskap på vei til å løsrive seg fra metafysikk (den grenen av filosofien som stiller de mest grunnleggende spørsmål) og filosofi generelt. En sånn generell interesse for vitenskap ble en hjelp for innovasjon.

Tid, var noe som hadde mye å si. Storbritannia var først ute når det gjaldt å lage klokker, allerede i 1680. Dette forspranget hadde de i nesten hundre år. Takket være det å kunne vite nøyaktig tid, kunne transport fungere langt bedre i Storbritannia enn i noe annet land.

Storbritannia ledet mye på at de var en nasjon og ikke bare en stat. Innbyggerne i Storbritannia fikk en følelse av nasjonal identitet, takket være Magna Carta avtalen fra 1213 og tidlig oppløsning av livegenskap. Et gradvis skifte fra fellesjord til avgrenset, hadde pågått siden 1300-tallet. Resultatet var at en storbonde kunne få mye mer kontroll over jorda, og dette gjorde av markedsretting og innovasjon i jordbruket. Dette gjorde igjen at produktiviteten økte, og arbeiderne ble frigjort til industrien. Privatisering og marketsretting var avgjørende for transport. Veier og kanaler var resultat av private aktører. Britisk transport var utviklet for å gjør handelen bedre. En annen forklaring er betydningen av protestantismen. Dette er likevel litt omstridt og alle er ikke enig med dette. Var protestantisme en direkte årsak til kapitalismen? Protestantismen gjorde akkumulasjon av kaptil mulig fordi den aksepterte renter. Idèn om at det er bestemt på forhånd om hvem som kan frelses og ikke, var også sentral. Det katolske Spania, som egentlig lå foran Storbritannia i "oppdagelsen" av den nye verden, sløste bort rikdommen som disse oppdagelsene ga dem. Spania kunne blitt nummer 1 i industrialisering, men pengene deres ble heller brukt på luksus og krig, mens Storbritannia investerte og sparte.

Protestantismen utfordret også katolismen, som da hadde mye makt. Den nye Church of England styrte ikke innvandring, utdanning eller ansettelse i samme grad som den Katolske Kirke i andre europeiske land. Religiøse flytninger fra for eksempel Frankrike og Nederland brakte nyttig kunnskap til Storbritannia. Det lønte seg å inkludere alle, uavhengig av tro.

//Vi kan se at Storbritannia hadde mye bedre forutsetninger enn sine eurpeiske konkurrenter. Senere spredte revolusjonen seg til Tyskland og USA utover 1800-tallet. Men hvorfor kom industrialiseringa først til et europeisk land?//

Det var markeder og kapital fra erobring av andre verdensdeler som gjorde europeisk industrialisering mulig. En stor grunn til at industrialiseringen kom først til Storbritannia er at Storbritannia lå allerede foran. Hvis vi går langt tilbake, kan vi se at Europa var det stedet som var best egnet for utviklingen av jordbruk. Området hadde en stor variasjon i plantearter, store høydeforskjeller og et klart skillemellom årstider. Dette gjorde at overgangen fra jeger- og samler-samfunnet til jordbrukssamfunn skjedde veldig tidlig. På grunn av jordbrukssamfunnet fikk Storbritannia mer effektiv matvareproduksjon og oppsamling av mat. Jordbruket jorde også til et mer avansert byråkrati, styresett, vitenskap, kunst, militærtaktikk og så videre.

Konklusjonen med dette er generelt at Storbritannia hadde det som skulle til for å få den industrielle revolusjonen først. Innstilling og samfunnsverdier var like viktige for den industrielle revolusjonen som ytre forutsetninger. Storbritannia var best skikket til vekst og velstand. Samfunnet kunne oppfinne, bygge, bruke og gi opplæring i teknologi. Samfunnet valgte også mennesker til jobber uavhengig av kjønn, religion, nasjonalitet og så videre. Det perfekte samfunnet har aldri eksistert, men ved begynnelsen av den industrielle revolusjonen var Storbritannia nærmest betegnelsen enn noe annet land hittil hadde vært.